钦定古今图书集成/明伦汇编/人事典/第036卷 > 《素问》 > 《上古天真论》
## 钦定古今图书集成/明伦汇编/人事典/第036卷 > 《素问》 > 《上古天真论》

丈夫八岁肾气实，发长齿更。

〈注〉八为少阴之数。男本阳体。而得阴数者。阳中有阴也。

《尸子》：“蒲衣生八年，舜让以天下。周王太子晋生八年
而服。”师旷

《后汉书冯勤传》：“勤八岁善计。”按注：“计，算术也。”

《承宫传》：“宫字少子，琅邪姑幕人也。少孤，年八岁，为人
牧豕。乡里徐子盛者，以《春秋经》授诸生数百人，宫过
息庐下，乐其业，因就听经，遂请留门下，为诸生拾薪
执苦数年，勤学不倦，经典既明，乃归家教授。”

《吴志骆统传》：“统字公绪，会稽乌伤人也。父俊，官至陈相，为袁术所害，统母改适为华歆小妻，统时八岁，遂
与亲客归会稽。其母送之，拜辞上车，面而不顾，其母
涕泣于后，御者曰：‘夫人犹在也’。统曰：‘不欲增母思，故
不顾耳’。”

儿《世说》：骆统八岁年饥，统饮食裒少，曰：“士大夫糟糠
不足，我何心独饱？”

《何晏别传》：“晏时小养魏宫，七八岁便慧心天悟，众无
愚智，莫不贵异之。魏武帝读兵书有所未解，试以问
晏，晏分晰所疑，无不冰释。”

《蜀志诸葛瞻传》：“瞻字思远，建兴十二年，亮出武功，与
兄瑾书曰：瞻今已八岁，聪慧可爱，嫌其早成，恐不为
重器耳。”

《魏志王昶传》：“昶称乐安任昭先，淳粹履道，内敏外恕，
吾友之善之，愿儿子遵之。”注：“昭先名嘏，《别传》曰：‘嘏八
岁丧母，号泣不绝声，自然之哀，同于成人。故幼以至
性见称’。”

《裴潜传》：“潜子秀，咸宁中为尚书仆射。”注：《文章叙录》曰：
“秀字季彦，弘通博济，八岁能属文，遂知名。”

《晋书裴秀传》：“秀好学有风操，八岁能属文。”

《盛彦传》：“彦少有异才。年八岁，诣吴太尉戴昌，昌赠诗
以观之，彦于坐答之，辞甚慷慨。”

《刘曜载记》：曜字永明，元海之族子也。少孤，见养于元
海。幼而聪惠，有奇度。年八岁，从元海猎于西山，遇雨，
止树下，迅雷震树，旁人莫不颠仆，曜神色自若，元海
异之曰：“此吾家千里驹也，从兄为不亡矣。”

《乐广传》：广字彦辅，南阳淯阳人也。父方，参魏征西将
军夏侯元军事，广时年八岁，元常见广在路，因呼与
语，还谓方曰：“向见广神姿朗彻，当为名士，卿家虽贫，
可令专学，必能兴卿门户也。”

《谢尚传》：尚字仁祖，豫章太守鲲之子也。八岁神悟夙
成，鲲尝携之送客，或曰：“此儿一坐之颜回也。”答曰：“坐
无尼父焉别颜回席。”宾莫不叹异。

《苻坚载记》：坚质性过人。八岁，请师就家学。洪曰：“汝戎
狄异类，世知饮酒，今乃求学邪？”欣而许之。

《前秦录》：苻坚八岁，请就师学。洪曰：“尚小未可。吾年十
三，方欲求师，时人犹以为速成。”

《世说》：张吴兴年八岁亏齿，先达知其不常，故戏之曰：
“君口中何为开狗窦？”张应声答曰：“正使君辈从此中
出入。”

范宣年八岁，后园挑菜误伤指，大啼。人问：“痛邪？”答曰：
“非为痛，身体发肤不敢毁伤，是以啼耳。”

儿，《世说》：索琳八岁，父靖曰：“吾儿廊庙之才，州郡吏不
足污吾儿也。”

《宋书周续之传》：“续之年八岁丧母，哀戚过于成人，奉
兄如事父。”

《裴松之传》：“松之年八岁，学通《论语》《毛诗》，博览坟籍，立
身简素。”

《南齐书徐孝嗣传》：“孝嗣字始昌，东海郯人也。祖湛之，
宋司空。父聿之，著作郎。并为太子劭所杀，孝嗣在孕
得免。幼而挺立，风仪端简。八岁袭爵枝江县公，见宋
孝武，升阶流涕，迄于就席。帝甚爱之。尚康乐公主。”
《王慈传》：“慈字伯宝，琅邪临沂人，司空僧虔子也。年八
岁，外祖宋太宰江夏王义恭迎之内斋施宝物，恣听
所”取。慈取素琴石研，义恭善之。

《梁书丘迟传》：“迟字希范，吴兴乌程人也。父灵鞠，有才
名，仕齐，官至太中大夫。迟八岁便属文，灵鞠常谓气
骨似我。黄门郎谢超宗，征士何点并见而异之。”
《庾肩吾传》：“肩吾八岁能赋诗，特为兄于陵所友爱。”
《范云传》：“云字彦龙，南乡舞阴人，晋平北将军汪六世
孙也。年八岁，遇宋豫州刺史殷琰于涂，琰异之，要就
席。云风姿应对，傍若无人。”琰令赋诗，操笔便就，坐者
叹焉。尝就亲人袁照学书，一夜不怠。照抚其背曰：“卿
精神秀朗，而勤于学，卿相才也。”

《甄恬传》：“恬数岁丧父，哀感有若成人。年八岁，问其母，
恨生不识父，遂悲泣累日，忽若有见，言其形貌，则其
父也。时以为孝感。”

《陈书王元规传》：元规八岁而孤，兄弟三人随母依舅
氏往临海郡，时年十二。郡土豪刘瑱者，资财巨万，以
女妻之。母以其兄弟幼弱，欲结强援，元规泣请曰：“因
不失亲，古人所重，岂得苟安异壤，辄婚非类。”母感其
言而止。

《谢贞传》：贞八岁，尝为《春日闲居》五言诗，从舅尚书王
筠奇其有佳致，谓所亲曰：“此儿方可大成，至如风定
花犹落，乃追步惠连矣。”由是名辈知之。

《陆琼传》：“琼父云公，梁给事黄门侍郎，掌著作。大同末，
云公受梁武帝诏，校定棋品，到溉、朱异以下并集。琼
时年八岁，于客前覆局，由是京师号曰神童。异言之
武帝，有敕召见。琼风神警亮，进退详审，帝甚异之。琼
第三子从典，幼而聪敏，八岁读沈约集，见回文研铭，
从典援笔拟之，便有佳致。”

人也’。”自此之后，未曾独食。

《阳平王新成传》：新成子钦，钦子子孝，字季业，早有令
誉。年八岁，司徒崔光见而异之曰：“后生领袖，必此人
也。”

《北齐书永安简平王浚传》：浚字定乐，神武第三子也。
初，神武纳浚母，当月而有孕。及产浚，疑非己类，不甚
爱之。而浚早慧，后更被宠。年八岁时，问于博士卢景
裕曰：“‘祭神如神在，为有神邪？无神邪？”对曰：“有’。浚曰：‘有
神当云祭神，神在，何烦如字’？”景裕不能答。

《彭城景思王浟传》：“浟字子深，神武第五子也。元象二
年，拜通直散骑常侍，封长乐郡公。博士韩毅教浟书，
见浟笔迹未工，戏浟曰：‘五郎书画如此，忽为常侍开
国，今日后宜更用心’。”浟正色答曰：“昔甘罗幼为秦相，
未闻能书。凡人唯论才具何如，岂必动夸笔迹？博士
当今能者，何为不作三公？”时年盖八岁矣。

《徐之才传》：之才，丹阳人也。父雄，事南齐，位兰陵太守，
以医术为江左所称。之才幼而儁发，五岁诵《孝经》，八
岁略通义旨。曾与从兄康造梁太子詹事汝南周舍
宅听老子，舍为设食，乃戏之曰：“徐郎不用心思义，而
但事食乎？”之才答曰：“盖闻圣人虚其心而实其腹。”舍
嗟赏之。

《周书王罴传》：罴孙述，字长述，少聪敏，有识度。年八岁，
太祖见而奇之曰：“王公有此孙，足为不朽。”即以为镇
远将军。

《隋书苏威传》：“威子夔，八岁诵诗书，兼解骑射。”

《何妥传》：妥少机警，八岁游国子学，助教顾良戏之曰：
“汝既姓何，是荷叶之荷，为是河水之河？”应声答曰：“先
生姓顾，是眷顾之顾，是新故之故。”众咸异之。

《庾质传》：“质字行修。少而明敏，早有志尚。八岁诵梁世
祖《元览》《言志》等十赋，拜童子郎。”

《唐书孔颖达传》：“颖达八岁就学，诵记日千馀言，暗记
《三礼》义宗。”

《徐齐聃传》：齐聃八岁能文，太宗召试，赐所佩金削刀。
《严武传》：武幼豪爽，母裴不为挺之所答，独厚其妾。英
武始八岁，怪问其母，母语之故，武奋然以铁锤就英
寝，碎其首，左右惊白，挺之曰：“郎戏杀英武”，辞曰：“安有
大臣厚妾而薄妻者。儿故杀之，非戏也。”父奇之曰：“真
严挺之子。”

《刘晏传》：元宗封泰山，晏始八岁，献颂行在。帝奇其幼，
命宰相张说试之。说曰：“国瑞也。”即授太子正字。公卿
邀请旁午，号神童，名震一时。

《传信记》：“刘晏年八岁，献东封书，上览而奇之，命宰相
出题，就中书试验。张说、源乾曜等咸宠荐，上以晏间
生秀妙，引晏于内殿，纵六宫观看。贵妃坐晏于膝上，
亲为晏画眉作丱髻，宫中人投果遗花者，不可胜数
也。”寻拜晏秘书省正字。

《宋史慕容延钊传》：“延钊子德丰，幼聪悟，延钊爱之，尝
曰：‘兴吾门者必此子。八岁补山南东道衙内指挥使’。”
《郭谘传》：“谘字仲谋，赵州平棘人。八岁始能言，聪敏过
人，举进士，累英州刺史。”

《刘恕传》：“恕字道源，筠州人。恕少颖悟，书过目即成诵。
八岁时，坐客有言孔子无兄弟者，恕应声曰：‘以其兄
之子妻之’。一坐惊异。”

《蔡元定传》：“元定字季通，建州建阳人。生而颖悟，八岁
能诗，日记数千言。”

《邢恕传》：“恕子居实有异材，八岁为明妃引。黄庭坚、晁
补之、张耒、秦观、陈师道皆见而爱之。”

《刘庠传》：“庠字希道，彭城人。八岁能诗。蔡齐妻以子，用
齐遗奏，补将作监主簿，复中进士第。”

《西清诗话》：鲁直少警悟，八岁能作诗。《送人赴举》云：“送
君归去明主前，若问旧时黄庭坚，谪在人间今八年。”
此已非髫稚语矣。

《元史岳柱传》：柱自幼容止端严，性颖悟，有远识。方八
岁，观画师何澄画陶母剪发图，岳柱指陶母手中金
钏，诘之曰：“金钏可易酒，何用剪发为也。”何大惊，即易
之。

《明外史刘珝传》：“珝子鈗，八岁时，宪宗召见，爱其聪敏，
且拜起如礼，即命为中书舍人。宫殿门阈高，仝官杨
一清常提之出入，帝虑牙牌易损，命易以银。”

《杨继宗传》：“继宗擢嘉兴知府，大兴社学，民间子弟八
岁不就学者，罚其父兄。”

《刘溥传》：“溥八岁赋《沟水》诗，时目为圣童

《礼记》：